بيخبرو عن ولاد كانو لمّا أهلن يجيبولن إشيا طيبين إذا ضهرو ياكلو برّا أهلن ما يخلّوهن و يقولولن يفوتو لجوّا أو ياخدو اللي عم ياكلو و يتقاسمو مع ولاد الجيران.
ما كانو يفهمو هالولاد ليش ما فيهن يوقفو برّا و ليش لازم يعطو ولاد الجيران من غراضن و أهلن ما فسّرولن حتّى و لا بطريقة ما يحسّو بالشفقة عالجيران أبداً مش هيدا المطلوب!
بعدين كبرو هالولاد و صار عندن ولاد و صارو يقولولن نفس الشي بس هالمرّة هنّي و فهمانين ليش كتير منيح...
كانو أهلن ما يجبروهن بشي بس علّموهن إنّو إذا مش قادر تتقاسم اللي عندك مع غيرك عالقليلة ما تزعّلن إنّو هنّي ما عندن متلك!